text: қайнар қарағанды облысы нұра ауданындағы ауыл, тассуат ауылдық округі орталығы. құланөтпес өзенінің оң жағалауында, аудан орталығы нұра кентінен оңтүстікке қарай 112 км жерде орналасқан. жергілікті тұрғындар саны 1999 жылы 1381 адам (711 ер адам және 670 әйел адам) болса, 2009 жылы 1252 адамды (618 ер адам және 634 әйел адам) құрады. іргесін 1955 жылы мәскеудің щербаков ауданынан келген тың игерушілер қалаған. 1976-1995 жылдары нұра ауданының мал бордақылау бірлестігі аталды. шаруашылықтың негізгі бағыты етті мал өсіру, қосымша саласы астық шаруа. кеңшар негізінде 1996 жылы шаруа қожалығы, “қайнар” жшс құрылған. жерінің жалпы ауданы 108,0 мың га. ауылда клуб, мектеп, кітапхана, ода, мәдени орталықтар жұмыс істейді. 1962 жылы егістікте шыққан өртті сөндіруде ерлікпен қаза болған ауыл механизаторлары владимир котешков пен никол грибовка «отты факторшылар» атты ескерткіш қойылған. котешков есімімен щербоковскоеда көше аталады (мемориалды тақта бар). басқа елді мекендермен автомобиль жолдары арқылы байланысады.